সরকারী কাজে বাঁধাদান ও সরকারী কর্মচারীকে ইচ্ছাকৃতভাবে আঘাত করে যখম করার মিথ্যে অভিযোগে মানবাধিকারকর্মী গনেশ রাজবংশীকে থানা হেফাজতে নির্যাতন করায় মানবাধিকার প্রতিষ্ঠান জাস্টিসমেকার্স বাংলাদেশ গভীর ভাবে উদ্বিগ্ন। জাস্টিসমেকার্স বাংলাদেশ এর প্রতিষ্ঠাতা মহাসচিব অ্যাভভোকেট শাহানূর ইসলাম সৈকত এক বিবৃতিতে অবিলম্বে রাজবংশী ভ্রাতাদের মুক্তির জোড় দাবী জানিয়েছেন। তাছাড়া, নির্যাতনের ঘটনায় জাতীয় মানবাধিকার কমিশনের হস্তক্ষেপসহ বিচার বিভাগীয় তদন্তের মাধ্যমে নির্যাতনকারী পুলিশ অফিসারের দৃষ্টান্তমূলক শাস্তি দাবী করেছেন।